దినారా సఫీనా
1986 ఏప్రిల్ 27న మాస్కోలో జన్మించిన దినారా మిఖైలోవ్నా సఫీనా (Russian: Динара Михайловна Сафина), రష్యాకు చెందిన వృత్తి నైపుణ్యం కలిగిన ఒక టెన్నిస్ క్రీడాకారిణి. సఫీనా తన వృత్తి జీవితంలో ప్రపంచ రాంకింగ్స్‌లో సాధించిన అత్యున్నత స్థానం ప్రపంచ నంబర్ 1, ప్రస్తుతం ఆమె 50వ స్థానంలో ఉంది.
2008 ఫ్రెంచ్ ఓపెన్, 2009 ఆస్ట్రేలియన్ ఓపెన్ మరియు 2009 ఫ్రెంచ్ ఓపెన్‌లలో సఫీనా రన్నర్ అప్‌గా నిలిచింది. గ్రాండ్ స్లామ్ పోటీలలో ఆమె నాథలీ డెచితో కలిసి ఆడి 2007 US ఓపెన్ డబుల్స్ గెలుచుకుంది. ఆమె 2008లో బీజింగ్ వేసవి ఒలింపిక్స్‌లో స్త్రీల సింగిల్స్‌లో రజత పతకం కూడా గెలుచుకుంది.
ఆమె మాజీ ప్రపంచ నంబర్ 1 ఆటగాడు మరాట్ సఫిన్‌కు చెల్లెలు. టెన్నిస్ చరిత్రలో ఆమె మరియు ఆమె సోదరుడు ఒకరి తరువాత మరొకరు ప్రపంచ నంబర్ 1 స్థానం సాధించిన మొదటి అన్నా-చెల్లిగా నిలుస్తారు.[1]
సఫీనా ఆట భారీగానూ, లోతుగానూ ఉండే ఆమె శక్తివంతమైన గ్రౌండ్‌స్ట్రోక్స్ మీద ఆధారపడింది. ఆమె ఫోర్‌హాండ్ వైపు ఎక్కువ విన్నర్లు సాధిస్తుంది. ఆమె బాక్‌హాండ్ నిర్ధిష్టంగా ఉంటుంది దాని వల్ల కోర్ట్ (టెన్నిస్ కోర్ట్) తెరుచుకుంటుంది. ఆమె అధిక సంఖ్యలో ఒత్తిడి లేని తప్పులను ఉత్పత్తి చేస్తుంది. ఆమె ఎత్తుకి తగినట్లుగా ఆమె సర్వీస్ ఉండదనీ, అందులో శక్తి మరియు నిర్దిష్టత లోపిస్తాయనీ అంటారు. అందు చేత అది ఏకరీతిగా ఉండక, అధిక సంఖ్యలో డబుల్ ఫాల్ట్స్‌కి దారి తీస్తుంది. దానికి కారణం సర్వీస్ చేసేటప్పుడు బంతిని అవసరమైనదానికంటే ఎక్కువగా గాలిలోకి ఎగురవేయడం అందువల్ల కలిగే పరస్పర విరుధ్ధమైన బాల్ టాస్ జరుగుతుంది. సఫీనా మట్టి ఉపరితలాల పై ఉత్తమంగా ఆడగలడు మరియు గడ్డి ఉపరితలాల పై ఆమె బాగా ఆడలేదు. కొన్ని ఏళ్ళుగా ఆమె టెన్నిస్ యొక్క మానసిక అంశంతో పోరాడింది. ఆమె తన మానసిక క్రీడతో పోరాడుతున్నపుడు ఆమె గ్రౌండ్‌స్ట్రోక్స్‌లో చాలా మార్లు తప్పులు దొర్లుతాయి.
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో[2][3] ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్.[4] ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను."[5] ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.[6]
ఇంతకు ముందు అన్నా చక్వెతాజ్ మరియు నాడియా పెట్రోవా[7] మాజీ శిక్షకుడు మరియు ఆమె 2009 ప్రపంచ నంబర్ 1 స్థానానికి ఎదిగినప్పుడు ఆమెతో పనిచేసిన జెల్కొ క్రాజన్‌లచే సఫీనా గ్లెన్ షాప్[8] శిక్షణ పొందింది.[5] మే 2010 నుండి ఆమె గాస్టన్ ఎట్లిస్‌తో పని చేయడం మొదలు పెట్టింది.[9]
ఆమె పెరిగే దశలో ఆమె అభిమాన క్రీడాకారిణులు స్టెఫి గ్రాఫ్, మార్టీనా హింజిస్ మరియు లిండ్‌సే డావెన్‌పోర్ట్.[10] ఈ మధ్యకాలంలో ఆమె తాను రఫేల్ నాడల్‌కు అభిమానినని పేర్కొంది.[11] సఫీనా తనకు టూర్‌లో కొంత మంది స్నేహితులు ఉన్నారని చెప్పింది: "నేను నిజానికి స్నేహితుల కోసం ఎదురు చూడడం లేదు ఎందుకంటే నాకు నా జట్టు ఉన్నది. నేను నా కోచ్ మరియు ఫిట్నెస్స్ కోచ్‌లతో ప్రయాణిస్తాను. అందుకని, ఆ ఇద్దరితో, నాకు కావలిసినంత స్నేహం ఉంది. నాకు మరెవరు అవసరం లేదు."[5]
ఎస్టోరిల్‌లోని క్లే కోర్ట్ పైన మే 2002లో WTA టోర్నమెంట్ యొక్క మెయిన్ డ్రాలో సఫీనా అరంగేట్రం చేసింది, అక్కడ ఆమె సెమిఫైనల్స్‌లో ఓడిపోయింది.[10] తన వృత్తి జీవితంలో మొదటి టైటిల్ ఆమె సోపోట్‌లో గలిచింది. అందులో ఆమె ఫైనల్‌కు వెళ్ళె దారిలో ఇద్దరు సీడెడ్ క్రీడాకరిణులను ఓడించింది అందులో ప్రపంచ 24వ స్థానపు క్రీడాకారిణి పేటీ షిండర్ కూడా ఉన్నారు. ఫైనల్‌లో ఆమె హెన్రియేటా నాగ్యొవాతో తలపడింది కానీ నాగ్యోవా రెండవ సెట్‌లో ఆట విరమించుకోవడంతో సఫీనా గెలిచింది.[12] అలా చేయడంతో, ఆమె నాలుగేళ్ళలో అతి పిన్న వయస్కురాలైన టూర్ చాంపియన్ అయ్యింది అంతేకాక మూడేళ్ళలో టైటిల్ గెలుచుకున్న మొదటి క్వాలిఫైయర్ అయ్యింది.[10] ఈ గెలుపుతో ఆమె ప్రపంచ రాంకింగ్స్‌లో మొదటి 100లో స్థానం సంపాదించింది.[12] తర్వాత ఆ సంవత్సరంలో సఫీనా గ్రాండ్ స్లాంలో అడుగుపెట్టింది. అక్కడ, అంటే US ఓపెన్‌లో ఆమె, తదనంతరం చాంపియన్ అయిన, టాప్ సీడ్ సెరేనా విలియంస్ చేతిలో 6-0, 6-1 తేడాతో ఓడిపోయింది.[13] అక్టోబరులో, మాస్కోలో ఆమె మొదటి సారి టాప్ 20లో ఉన్న క్రీడాకారిణి, ప్రపంచ 14వ స్థానంలో ఉన్న సిల్వియా ఫరీనా ఎలియాను ఓడించింది. ఆమె సీజన్‌ను ప్రపంచ నంబర్ 68వ స్థానంతో ముగించింది.[14]
జులై 2003లో ఆమె తన రెండవ టైటిల్, కాటరీనా స్రెబోట్నిక్ పై పాలెర్మోలో గెలుచుకుంది.[15] US ఒపెన్‌లో నాలుగో రౌండ్ చేరుకుని, తదనంతరం ఛాంపియన్ అయిన రెండవ సీడ్ జస్టీన్ హెనిన్‌తో నాలుగో రౌండ్‌లో ఓడిపోయినప్పటికీ, తొలిసారి ఆస్ట్రేలియన్ ఓపెన్, ఫ్రెంచ్ ఓపెన్ మరియు వింబుల్డన్ ఆడినపుడు ఆమె మొదటి రౌండ్‌లో ఓడిపోయింది.[16] ఆమె దోహా[17], సోపోట్[18] మరియు షాంఘైలలో క్వార్టర్ ఫైనల్స్ కూడా చేరుకుంది.[19] ఆమె మాస్కోలో ప్రపంచ నంబర్ 11 స్థానపు క్రీడాకారిణి అయిన మాగ్డలీనా మలీవాను ఓడించింది, అది ఆ సమయంలో ఆమె సాధించిన ఉత్తమ విజయం.[20] ఆమె సీజన్‌ను ప్రపంచ నంబర్ 54 స్థానంతో ముగించింది.[21]
2004 ఆస్ట్రేలియన్ ఓపెన్‌లో, సఫీనా గ్రాండ్ స్లాంలో సీడెడ్ క్రీడాకారిణి పై మొదటి సారి గెలిచింది. ఆమె 27వ సీడ్ అమండా కోట్జర్‌ను రెండవ రౌండ్‌లో విచలితం చేసింది. ఆ తర్వాత, మూడో రౌండ్‌లో కిమ్ క్లైస్టర్స్ చేతిలో ఓడిపోయింది. కానీ ఇతర గ్రాండ్ స్లాంలలో ఆమె ప్రభావం చూపలేక పోయింది. ఫ్రెంచ్ ఓపెన్‌లో రెండవ రౌండ్‌లో, వింబుల్‌డన్‌లోనూ, US ఒపెన్‌లోనూ మొదటి రౌండ్‌లో నిష్క్రమించింది అయితే US ఒపెన్‌లో మాత్రం, తదనంతర రన్నర్ అప్ అయిన ఎలెనా డెమెంతియేవాను మూడు సెట్లు ఆడించి కాస్త పోటీ ఇచ్చింది. అక్టోబరులో లగ్జంబర్గ్‌లో ఆమె క్లే కోర్ట్ పైన మొదటిదీ మరియు తన వృత్తి జీవితంలో మూడోదీ అయిన ఫైనల్‌కు చేరుకుని, ఫైనల్‌లో అలీషియా మోలిక్ చేతిలో ఓడిపోయింది. ఆమె మొదటి సారి ప్రపంచ టాప్ 50లో స్థానం సంపాదించి సీజన్‌ను ప్రపంచ నంబర్ 44 స్థానంతో ముగించింది.
2005లో సఫీనా ర్యాంకుల స్థితి మెరుగవ్వడం కొనసాగింది. ఆస్ట్రేలియన్ ఓపెన్‌లో, ఆమె అమేలీ మారెస్‌మోతో రెండో రౌండ్‌లో పరాజయం పాలయ్యింది. కానీ ఆమె మారెస్‌మోను, తన వృత్తి జీవితంలో మూడో టైటిల్ గెలవడం కోసం పారిస్‌లో మూడువారాల తరువాత, ఫైనల్‌లో ఓడించింది.[22] టాప్ 5 లో ఉన్న ప్లేయర్‌తో ఇది ఆమెకు తొలి గెలుపు. గెలుపు తరువాత సఫీన ఈ విధంగా వ్యాఖ్యానించింది: "నేను ఎంత సంతోషంగా ఉన్నానో మీరు ఊహించలేరు. నేను ఎలాంటి భావాలకు లోనవుతున్నానో చెప్పడానిని నాకు మాటలు దొరకడం లేదు. ఇప్పటిదాకా నా వృత్తి జీవితంలో ఇది అత్యుత్తమమైన రోజు. నేను బాగా ఆడాను, నా అవకాశాలు సద్వినియోగం చేసుకున్నాను, టాప్ 5 క్రీడాకారిణిని ఓడించాను. ఒక్క రోజులో ఇది చాలా ఎక్కువ."[20]
2005 మేలో, ప్రేగ్‌లో జూజాన ఓండ్రాస్‌కోవాని ఫైనల్‌లో ఓడించి 2005 సంవత్సరపు తన రెండవ టైటిల్ ను సఫీనా గెలుచుకుంది.[23] కానీ ఫ్రెంచ్ ఓపెన్‌లో ఆమె వర్గీనీ రజ్జానోతో మొదటి రౌండ్‌లో ఓడిపోయింది. వింబుల్డన్‌లో ఒక మాచ్ మొదటి సారి గెలిచింది, తదనంతరం ఆమె మూడో రౌండ్‌లో టాప్ సీడ్ లిండ్‌సే డావెన్‌పోర్ట్‌తో ఓడిపోయింది.
మారియా ఎలేనా కామెరిన్‌తో US ఓపెన్‌లో మొదటి రౌండ్‌లో ఓడిపోయాక ఆమె మూడు సెమిఫైనల్స్‌కు చేరుకుంది – లగ్జంబర్గ్‌లో, టైయర్ I మాస్కోలో, హాసెల్ట్‌లో. మాస్కోలో ఆమె ప్రపంచ నంబర్ 1 క్రీడాకరిణి అయిన మరియా షరపోవాను ఓడించింది, అది ఆమెకు నంబర్ 1 క్రీడాకరిణి పై తొలి విజయం.[24] ఆమె ఫెడెరేషన్ కప్‌లో ఫ్రాన్స్‌కి వ్యతిరేకంగా రష్యా గెలుపులో ముఖ్య పాత్ర నిర్వహించింది. అందులో ఆమె ఎలేనా డెమెంతియేవాతో కలిసి డబుల్స్ గెలిచింది.[25] 2008లో మాట్లాడుతూ ఆమె ఈ విధంగా వ్యాఖ్యానించింది: “నా జీవితంలో అదో గొప్ప అనుభూతి (….) అది నా ఆత్మ విశ్వాసాన్ని పెంచింది ఎందుకంటే నేను ఫ్రెంచ్ సమూహం ముందు కూడా బాగా ఆడగలనని నిరూపించింది.”[5] ఆ సంవత్సరం సఫీనా ప్రపంచ నెంబర్ 20 స్థానంతో ముగించింది, ఇప్పటి దాక అది అత్యుత్తమ రాంకింగ్.
సఫీనా 2006 ఆస్ట్రేలియన్ ఓపెన్‌ను సోఫియా అర్విడ్సన్‌తో ఓటమితో మొదలు పెట్టింది. మిగిలిన వసంత రుతువుకు సంబంధించిన హార్డ్‌కోర్ట్ సీజన్‌లో చెప్పుకోదగ్గ విశేషం ఏంటంటే మార్టీనా హింజిస్తో ఓడిపోక ముందు అయిదవ సీడ్ అనస్టేసియా మిస్కీనాను ఓడించి ఇండియన్ వెల్స్‌లో క్వార్టర్ ఫైనల్స్ చేరుకోవడం. క్లే కోర్ట్ టెన్నిస్‌లో సఫీనా రోంలోని టైయర్ I టౌర్నమెంట్‌లో, మార్టీనా హిజిస్‌తో ఓడిపోక ముందు, టాప్ 10 క్రీడాకారిణులైన కిం క్లైజ్‌టర్స్, ఎలేనా డెమెంతియేవా, స్వెజ్లానా కుజ్ఞెత్సోవాలను ఓడించి టైయర్ I టౌర్నమెంట్‌లో మొదటి ఫైనల్‌కు చేరుకున్నది.[26]
ఫ్రెంచ్ ఓపెన్‌లో సఫీన తన వృత్తి జీవితంలో మొదటి సారి గ్రాండ్‌స్లాంలో క్వార్టర్ ఫైనల్స్ చేరుకుంది. నాలుగో రౌండ్‌లో ఆమె నాలుగో సీడ్ క్రీడాకరిణి అయిన మారియా షరపోవాను 7-5, 2-6, 7-5 తో ఓడించింది.[27] మూడో సెట్‌లో ఆమె 1-5 వెనుక పడింది అంతే కాక ఒక మాచ్ పాయింట్ కింద ఉండింది, కానీ 2½ గంటల ఆట తర్వాత ఆమె గెలిచింది. తరువాతి రౌండ్‌లో ఆమె కుజ్నెత్సోవాతో ఓడిపోయింది.[28] గ్రాస్‌కోర్ట్ సీజన్ మొదలు పెడుతూ ఆమె ఎస్ హెర్టోగెన్‌బోష్‌లో గ్రాస్‌కోర్ట్ ఫైనల్ చేరుకుంది, అక్కడ ఆమె మిచెల్లా క్రాజిసెక్‌తో ఓడిపోయింది.[29] ఆ తర్వాత వింబుల్‌డన్‌లో ఆమె ఆనా ఇవానోవిచ్‌తో మూడో రౌండ్‌లో ఓడిపోయింది.
మాంట్రియాల్‌లో టైయర్ I టోర్నమెంట్‌లో ఇవానోవిచ్‌తో ఓడిపోకముందు, సెమిఫైనల్‌కు చేరుకోవడం సఫీనా వేసవి హార్డ్‌కోర్ట్ సీజన్ యొక్క ముఖ్య విశేషం. US ఓపెన్‌లో ఆమె మళ్ళా గ్రాండ్ స్లాం క్వార్టర్‌ఫైనల్ చేరుకుంది, ఈ సారి ఆమె టాప్ సీడ్ అమేలీ మారెస్మోతో ఓడిపోయింది. డబుల్స్‌లో ఆమె మరింత విజయం సాధించింది; పార్ట్‌నర్ కాటరీనా స్రెబోట్నిక్‌తో కలిసి ఆమె ఫైనల్‌కు చేరుకుంది. సఫీనా మొదటి సారి టాప్ టెన్‌లో స్థానం సంపాదించింది. ఆమె సీజన్ మొదటి పదికి కొంచెం దూరంగా ప్రపంచ నంబర్ 11 స్థానంతో ముగించింది.
2007లో సఫీనా, గోల్డ్ కోస్ట్‌లో తన మొదటి టోర్నమెంట్ గెలుచుకుంది; ఫైనల్‌లో ఆమె మార్టీనా హింజిస్‌ను ఓడించింది. హింజిస్ సఫీనాను మెచ్చుకుంటూ, “ప్రతి ఒక్కరు ఆమెను గమనించాలి ఎందుకంటే ఆమె తన సోదరుడి కంటే మెరుగైన క్రీడాకారిణి అవుతుంది”, అంతే కాక ఆమెలో “సఫిన్ కంటే కూడా ఎక్కువ దీక్ష మరియు కోరికా ఉన్నవి” అని చెప్పింది.[30] ఆమె టోర్నమెంట్‌లో డబుల్స్ టైటిల్ కూడా గెలిచింది. ఆ తర్వాత ఆమె ఆస్ట్రేలియన్ ఓపెన్‌లో లి నాతో మూడో రౌండ్‌లో ఓడిపోయింది.[31]
తాతియానా గొలోవిన్ క్వార్టర్ ఫైనల్‌లోనూ, వెరా జ్వోనరేవా సెమి ఫైనల్‌లోనూ ఆట విరమించుకున్నాక ఏప్రిల్‌లో టైయర్ I చార్లెస్టన్‌లో సఫీనా ఆ సంవత్సరపు రెండో ఫైనల్ చేరుకుంది.[32] ఫైనల్‌లో ఆమె జెలేనా జాంకోవిచ్‌తో 6-2, 6-2 తో ఓడిపోయింది. బెర్లిన్‌లోనూ, రోంలోనూ క్వార్టర్ ఫైనల్స్ చేరుకున్నాక, సఫీనా ఫ్రెంచ్ ఓపెన్‌లో సెరేనా విలియంస్‌తో నాలుగో రౌండ్‌లో ఓడిపోయింది. మేలో ఆమె ప్రపంచ నంబర్ 9 స్థానానికి ఎగబాకింది, అది అప్పటిదాకా ఆమె వృత్తి జీవితంలో అత్యున్నత స్థానం.
గ్రాస్‌కోర్ట్ పైన, సఫీనా ఎస్-హెర్టోగెన్‌బోష్‌లో జాంకోవిచ్‌తో టైబ్రేకర్‌లో మాచ్‌పాయింట్ దాకా వెళ్ళినప్పటికీ సెమిఫైనల్‌లో 6-3, 3-6, 7-6 (6) తో ఓడిపోయింది. ఆ నష్టం తరువాత, వింబుల్‌డన్‌లో అకీకో మోరిగామితో రెండో రౌండ్‌లో ఓడిపోయింది.
US ఓపెన్‌లో నాలుగో రౌండ్‌లో సఫీనా తదనంతరం చాంపియన్ అయిన జస్టీన్ హెనిన్‌తో ఓడిపోయింది.[33] అదే టోర్నమెంట్‌లో ఆమె నథాలీ డెఖితో జత కలిసి స్త్రీల డబుల్స్ టైటిల్ గెలుచుకుంది, అది ఆమె మొదటి గ్రాండ్‌స్లాం టైటిల్.[34] అక్టోబరులో సఫీనా మాస్కోలో సెమిఫైనల్స్‌కు చేరే దారిలో ఆ సీజన్‌లో రెండవ సారి మాత్రమే టాప్ 10 క్రీడాకారిణి పై విజయం సాధించింది. అందులో ఆమె ప్రపంచ నంబర్ 6 స్థానపు క్రీడాకారిణి అయిన ఆనా చక్వెతాజ్‌ను ఓడించింది. ఆమె సీజన్ ప్రపంచ నెంబర్ 16తో ముగించింది.
21 మాచ్‌లలో కేవలం 11 మాత్రం గెలిచి సఫీనా 2008వ సంవత్సరం చాలా పేలవంగా ఆరంభించింది. ఆ సమయంలో సింగిల్స్ ఆటలో ఆమె ఉత్తమ ఫలితం మియామిలో లిండ్‌సే డావెన్‌పోర్ట్‌ను నాలుగో రౌండ్‌లో ఓడించి క్వార్టర్ ఫైనల్‌కు చేరుకోవడం. తాను టెన్నిస్ నుండి నిష్క్రమించాలన్న విషయం గురించి ఆలోచిస్తున్నానని ఆమె తెలిపింది.[35] అదే సమయంలో గోల్డ్‌కోస్ట్‌లో ఆమె ఆగ్నెస్ స్జావేతో జత కలిసి డబుల్స్ టైటిల్ కైవసం చేసుకుంది; ఇండియన్ వెల్స్‌లో ఎలేనా వెస్నీనాతో జత కలిసి డబుల్స్ టైటిల్ గెలుచుకుంది.
మేలో, బెర్లిన్‌లోని క్లే కోర్ట్ టోర్నమెంట్‌లో సఫీనా ప్రపంచ నంబర్ 1 క్రీడాకారిణి అయిన జస్టీన్ హెనిన్‌ను మూడో రౌండ్‌లో 5-7, 6-3, 6-1 తో ఓడించింది ఆమె అంతకు మునుపెన్నడూ హెనిన్‌ను ఓడించలేదు. తరువాతి వారంలో రిటైర్‌మెంట్‌కు మునుపు ఇది హెనిన్‌కు ఆఖరి మాచ్ అయి ఉండేది. క్వార్టర్‌ఫైనల్స్‌లో సఫీనా సెరేనా విలియంస్‌ను మొదటి సారి 2-6, 6-1, 7-6 (5) తేడాతో ఓడించింది. సఫీనాకు ఇది సెరేనా విలియంస్ ‌పై మొదటి గెలుపు కాగా, విలియంస్ 17 మాచ్‌ల గెలుపుల ప్రవాహానికి ఈ ఓటమితో అడ్డుకట్ట పడింది. ఆ తర్వాత ఆమె తన కెరీర్‌లో మొదటి టైయర్ I టైటిల్ గెలవడానికి ఫైనల్‌లో ఎలేనా డెమెంతియేవాను ఓడించింది. గడచిన టోర్నమెంట్ గురించి సింహావలోకనం చేసుకుని మాట్లాడుతూ సఫీనా ఆ టోర్నమెంట్‌ను "తన టెన్నిస్ జీవితానికి కీలకమైన" టోర్నమెంట్ అని చెప్పింది.[36] ఫ్రెంచ్ ఓపెన్‌లో 13వ సీడ్‌గా, రెండో సెట్‌లో 5-3 తో వెనుకపడి, ఒక మాచ్ పాయింట్ గండం గట్టెక్కి కొత్త ప్రపంచ నంబర్ 1 క్రీడాకారిణి అయిన మారియా షరపోవాను 6-7 (6), 7-6 (5), 6-2 తో ఓడించింది.[37] క్వార్టర్ ఫైనల్‌లో మళ్ళీ 5-2 తో రెండో సెట్‌లో వెనుకపడి, మళ్ళీ మాచ్ పాయింట్స్ గండం నుండి బయట పడి, డెమెంతియేవాను 4-6, 7-6 (5), 6-0 తో ఓడించింది.[38] తర్వాత తన మొదటి గ్రాండ్ స్లాం ఫైనల్ ఆనా ఇవానొవిచ్‌తో ఓడిపోక ముందు సెమి ఫైనల్‌లో సుజ్లానా కుజ్ఞెత్‌సోవా[39]ను ఓడించింది.[40] ఈ టోర్నమెంట్‌లో ఆమె ఫలితాల వల్ల ఆమె రాంకింగ్ ప్రపంచ నంబర్ 9 కి మెరుగు పడింది.
ఎస్ హెర్టోగెన్‌బోష్‌లో సఫీనా, గ్రాస్ కోర్ట్ పైన, ఫైనల్‌లో టామరైన్ టమసుగార్న్ చేతిలో ఓడిపోయింది.[41] వింబుల్‌డన్‌లో మూడో రౌండ్‌లో 3 గంటల 25 నిముషాలలో ఇజ్రాయెల్‌కు చెందిన షహర్ పీర్ చేతిలో ఓడిపోయింది. రెండో సెట్‌లో ఒక మాచ్‌పాయింట్ గండం నుండి బయట పడి మూడో సెట్‌లో 5-4 ఆధిక్యతతో, మాచ్ గెలవడానికి సర్వీస్ చేసింది, కానీ మాచ్ తుది ఘడియల్లో ఆమెకు తిమ్మిర్లు కమ్మాయి.[42]
జులైలో లాస్ ఏంజెల్స్‌లో, సఫీనా టాప్-సీడ్ జెలేనా జాంకోవిచ్‌ను సెమి ఫైనల్స్‌లో ఓడించి ఫైనల్‌లో ఆ సంవత్సరపు రెండవ టైటిల్ గెలవడానికి, ఫ్లావియా పెన్నెట్టాను ఓడించింది.[43] తర్వాతి వారంలో, డోమినికా సిబుల్కోవాను ఫైనల్‌లో ఓడించి సఫీనా టైయర్ I మాంట్రియల్ గెలిచింది. వరుసగా రెండు టోర్నమెంట్‌లలో[44] టైటిల్స్ గెలవడం ఆమె కెరీర్‌లో అది మొదటిసారి. అది ఆమె రాంకింగ్‌ను ప్రపంచ నంబర్ 6 కి మెరుగు పరిచింది. అది అప్పటిదాకా ఆమెకు అత్యుత్తమ రాంకింగ్. ఈ గెలుపు ఫలితంగా ఆమె US ఓపెన్ సీరీస్ కూడా గెలిచింది.[45]
బీజింగ్ ఒలింపిక్స్‌లో రష్యా తరఫున ఆడుతూ ఆమె ప్రపంచ నంబర్ 1 క్రీడాకారిణి జెలేనా జాంకోవిచ్‌ను క్వార్టర్ ఫైనల్‌లో మూడు సెట్‌లలో ఓడించింది. దాంతో ఆమె WTA టూర్ చరిత్రలో ముగ్గురు భిన్నమైన ప్రపంచ నంబర్ 1 క్రీడాకరిణులను ఒకే సంవత్సరంలో ఓడించిన తొలి క్రీడాకారిణి అయ్యింది.[46] సెమిఫైనల్స్‌లో ఆమె లీ నాను వరుస సెట్‌లలో ఓడించింది. గోల్డ్ మెడల్ మాచ్‌లో ఆమె 17 డబుల్ ఫాల్ట్స్ చేసి తత్ఫలితంగా, డెమెంతియేవా చేతిలో ఓటమి పాలయ్యింది.[47] ఫలితాల ఆధారంగా ప్రపంచ నంబర్ 1 రాంకింగ్ దక్కగల అయిదుగురి మహిళల్లో ఒకరిగా ఆమె US ఓపెన్‌లో అడుగుపెట్టింది. కానీ తదనంతరం చాంపియన్ అయిన సెరేనా విలియంస్ చేతిలో సెమి ఫైనల్స్‌లో ఓడిపోయింది. ఈ టోర్నమెంట్ తర్వాత ఆమె రాంకింగ్ ప్రపంచ నంబర్ 5 కి మెరుగు పడింది.
టోక్యోలో సఫీనా ఫైనల్‌లో కుజ్ఞెత్‌సోవాను ఓడించి, సెప్టెంబరులో ఆ సంవత్సరపు మూడవ టైయర్ I టైటిల్, వృత్తి జీవితం మొత్తం మీద నాలుగవ టైటిల్ గెలుచుకుంది.[48] ఈ గెలుపు ఆమె రాంకింగ్‌ను, ఆమె కెరీర్‌లో మరో అత్యున్నత స్థానమైన ప్రపంచ నంబర్ 3 కి మెరుగుపరిచింది. ఆ తర్వాత అక్టోబరులో ఆమె కొద్ది కాలం ప్రపంచ నంబర్ 2 అయ్యింది. సంవత్సరాంతపు WTA టూర్ ఛాంపియన్‌షిప్‌లకు ఆమె తన వృత్తి జీవితం‌లో మొట్టమొదటిసారి అర్హత పొందింది. కానీ ఆమె రౌండ్ రాబిన్ మాచెస్‌లో మూడు మ్యాచ్ లు అంటే అన్ని మ్యాచ్ లూ ఓడిపోయింది. ఆమె సంవత్సరం ప్రపంచ నంబర్ 3 స్థానంతో ముగించింది; ప్రపంచ టాప్ టెన్‌లో ఉండి సంవత్సరం ముగించడం అదే తొలి సారి.
సఫీనా 2009, రష్యాకు ప్రాతినిధ్యం వహిస్తూ తన సోదరుడు మరాట్ సఫిన్‌తో జత కలిసి హాప్‌మన్ కప్‌తో మొదలుపెట్టింది. ఫైనల్‌లో వాళ్ళు స్లొవేకియా జట్టు చేతిలో ఓటమి పాలయ్యారు.[49]
సఫీనా సిడ్నీలో ఆ సీజన్ యొక్క మొదటి WTA టూర్ టోర్నమెంట్ ఆడింది, అందులో ఆమె ఎలేనా డెమెంతియేవా చేతిలో ఫైనల్‌లో ఓడిపోయింది.[50] ఆస్ట్రేలియన్ ఓపెన్‌లో సఫీనా మూడో సెట్‌లో 5-2 తో వెనుకపడి, రెండు మాచ్ పాయింట్ల గండం నుండి బయటపడి, నాలుగో రౌండ్‌లో అలీజె కోర్నెట్‌ను ఓడించింది.[51] సఫీనా ఆస్ట్రేలియన్ వైల్డ్ కార్డ్ ఎంట్రి అయిన జెలేనా డొకిచ్‌ను క్వార్టర్ ఫైనల్‌లోనూ, వేరా జ్వోనరేవాను సెమి-ఫైనల్స్‌లోనూ ఓడించి, తన కెరీర్‌లో రెండవ గ్రాండ్ స్లాం ఫైనల్స్‌కు చేరుకుంది.[52] ఆమె ఫైనల్‌లో సెరేనా విలియంస్ చేతిలో 59 నిముషాలలో ఓడింది.[53] ఆ టోర్నమెంట్ గెలిచి ఉంటే సఫీనా ప్రపంచ నంబర్ 1 రాంకింగ్ చేరుకునేది.[54] వర్జీనీ రజ్జానోతో[55] దుబాయ్‌లో తొలిదశలో ఓడిపోయాక సఫీనా ప్రీమియర్ మాండేటరి ఇండియన్ వెల్స్‌కు వెళ్ళింది. అక్కడ ఆమె విక్టోరియా అజారెంకా చేతిలో ఓడిపోక ముందు క్వార్టర్ ఫైనల్స్‌కు చేరుకుంది.[56] ఈ టోర్నమెంట్‌లో ఫైనల్ చేరి ఉంటే సఫీనా ప్రపంచ నంబర్ 1 స్థానానికి చేరుకునేది.[56] మియామీలోని మరో మాండేటరి టోర్నమెంట్‌లో సఫీనా మూడో రౌండ్‌లో ఆస్ట్రేలియాకు చెందిన సమంతా స్టొసుర్ చేతిలో ఓడిపోయింది.[57]
ఏప్రిల్ 20వ తేదీన, WTA టూర్ ద్వారా ప్రపంచ నంబర్ 1 రాంకింగ్ పొందిన 19వ క్రీడాకారిణి, మారియా షరపోవా తర్వాత ప్రపంచ నంబర్ 1 రాంకింగ్ పొందిన రెండవ రష్యన్ క్రీడాకారిణి అయ్యింది.[58] సఫీనా, ఆమె సోదరుడు మరాట్ సఫిన్, మొదటి ప్రపంచ నంబర్ 1 అన్నా-చెల్లి జత; సఫిన్ తన కెరీర్ మొదట్లో ATP చేత ప్రపంచ నంబర్ 1 గుర్తింపు సాధించాడు.[1]
సఫీనా తన క్లే సీజన్‌ను, గ్రాండ్ స్లాం గెలుద్దామన్న తాజా సంకల్పంతో మొదలు పెట్టింది.[59] ప్రపంచ నంబర్ 1 గా మొదటి టోర్నమెంట్ ఆడుతూ, సఫీనా స్టట్‌గార్ట్‌లోని ఇండోర్ క్లే కోర్ట్ టోర్నమెంట్‌లో స్వెజ్లానా కుజ్ఞెత్‌సోవాతో ఫైనల్‌లో ఓడిపోయింది.[60] తర్వాతి వారంలో రోమ్‌లో సఫీనా వీనస్ విలియంస్‌ను సెమి ఫైనల్‌లో, కుజ్ఞెత్‌సోవాను ఫైనల్‌లోనూ[61] ఓడించింది.[62] ఆ తర్వాత సఫీనా ప్రారంభ మాండేటరి మాడ్రిడ్ టోర్నమెంట్‌లో ఫైనల్‌కి పురోగమించి, అక్కడ ఆమె కారొలీన్ వోజ్ఞియాకిని ఓడించి తన రెండవ వరుస టైటిల్ గెలుచుకుంది.[63] టాప్ సీడ్‌గా, ఉప్పొంగే అభిమాన[64] క్రీడాకారిణిగా, ఫ్రెంచ్ ఓపెన్‌లో సఫీనా క్వార్టర్ ఫైనల్స్‌కు పురోగమించే ముందు కేవలం అయిదు ఆటలు మాత్రం కోల్పోయింది.[65] తదనుసారంగా ఆమె తన రెండవ వరుస ఫ్రెంచ్ ఓపెన్ ఫైనల్[66] అయిన మూడవ గ్రాండ్ స్లాం ఫైనల్‌కు పురోగమించింది, అక్కడ ఆమె వరుస సెట్‌లలో కుజ్ఞెత్‌సోవాతో ఓడిపోయింది. సఫీనా మాచ్ పాయింట్‌లో డబుల్ ఫాల్ట్ చేసింది; మాచ్ తర్వాత మాట్లాడుతూ తన మీద తాను[67] "చాలా ఎక్కువ వత్తిడి" పెట్టుకున్నానని వ్యాఖ్యానించింది.[68]
వింబుల్‌డన్‌లో సఫీనా నాలుగో రౌండ్‌కు పురోగమించింది; అక్కడ తను 2006 ఛాంపియన్ అయిన అమేలీ మారెస్మోను ఓడించింది.[69] వీనస్ విలియంస్‌తో 6-1, 6-0 తో ఓడిపోక ముందు ఆమె సెమిఫైనల్స్‌కు చేరుకుంది, దాంతో ఆమె ప్రపంచ నంబర్ 1 స్థానం నిలబెట్టుకుంటూ ఆడినవారిలో అతి తక్కువ ఆటలు గెలిచినట్లయ్యింది.[70] దీని వల్ల ఆమె ప్రదర్శన ప్రపంచ నంబర్ 1 గా ఆమె హోదా పై విమర్శలకు దారి తీసింది.[71][72]
పోర్టోరోజ్‌లో[73] ఒక చిన్న టోర్నమెంట్ గెలిచాక, లాస్ అంజిలస్‌లో సఫీన తన టైటిల్ నిలుపుకోవడంలో విఫలమయ్యింది.[74] అయినా కూడా ఆమె, WTA చాంపియన్‌షిప్‌లకు అర్హత సాధించిన మొదటి క్రీడాకారిణి అయ్యింది.[75] తర్వాతి వారంలో సిసినటిలో సఫీనా ఆ సీజన్‌లో[76] తన ఎనిమిదవ ఫైనల్‌కు పురోగమించి, ఫైనల్‌లో మాజీ ప్రపంచ నంబర్ 1 క్రీడాకారిణి అయిన జెలేనా జాంకోవిచ్‌తో ఓడిపోయింది.[77] 2009 U.S. ఓపెన్‌లో సఫీనా టాప్ సీడ్‌గా బరిలో దిగింది, కానీ మూడో రౌండ్‌లో పెట్రా క్విటోవా చేతిలో పరాజయం పాలయ్యింది. తరువాత సఫీనా, మాచ్‌ను ఆర్థర్ ఆషె స్టేడియం నుండి లూయిస్ ఆమ్‌స్ట్రాంగ్ స్టేడియానికి మార్చాలన్న నిర్ణయాన్ని తప్పుబట్టింది.[78]
టోక్యోలోనూ, బీజింగ్‌లోనూ రెండో రౌండ్‌లో వరుస పరాజయాలతో, సఫీనా తన నంబర్ 1 స్థానం సెరేనా విలియంస్‌కు సమర్పించుకుంది. రెండు వారాల తరువాత, అక్టోబరు 26న ఆమె తిరిగి ఆ స్థానాన్ని సంపాదించింది.[79] WTA టూర్ ఛాంపియన్షిప్‌లలో, తన వృత్తి జీవితంలో సీజన్‌ను మొదటి సారి నంబర్ 1 స్థానంతో ముగించగల అవకాశం లభించింది, కానీ వెన్నుకి తగిలిన గాయం వల్ల ఆమె మాచ్‌లో మొదటి రౌండ్‌లో ఆట విరమించుకుంది. ఆ నొప్పి, గత మూడు నెలలుగా తనను ఇబ్బందికి గురిచేస్తోందని ఆమె చెప్పింది.[80]
సఫీనా 2010 సంవత్సరం, సిడ్నీలో ఎలేనా డెమెంతియేవాతో క్వార్టర్ ఫైనల్స్‌లో ఓటమితో ఆరంభించింది.[81] ఆస్ట్రేలియన్ ఓపెన్‌లో ఆమె నాలుగో రౌండ్ చేరుకుంది అక్కడ ఆమె వెన్నుకు తగిలిన గాయం[82] వల్ల విరమించుకుంది. దాని వల్ల ఆమె దుబాయ్, ఇండియన్ వెల్స్ మరియు మియామిలలో టోర్నమెంట్స్ నుండి తప్పుకోవలసి వచ్చింది.
క్లే సీజన్‌లో పోటీ తత్వపు టెన్నిస్‌కు వెనక్కు రాగానే, సఫీనా స్టట్‌గార్ట్‌లోని క్వార్టర్ ఫైనల్స్‌లో షహర్ పీర్‌తో ఓడిపోయింది. ఆమె తన మిగిలిన క్లే సీజన్‌లో పోరాటం సలిపింది, కానీ రోమ్, మాడ్రిడ్ మరియు ఫ్రెంచ్ ఓపెన్‌లలో ప్రారంభ మాచ్‌లలో ఓడిపోయి, ఆ కారణాన తన రాంకింగ్‌ను 20వ స్థానానికి దిగజార్చుకుంది. ఆమె తరువాత, ఎస్-హెర్టోగెన్‌బోష్‌లో ఒక వార్మ్-అప్ టోర్నమెంట్‌లో అయిదవ వరుస ఓటమి తరువాత వింబుల్‌డన్ నుండి వైదొలగింది.
కాలిఫోర్నియాలోని, స్టాన్‌ఫోర్డ్ లోని 2010 బాంక్ ఆఫ్ వెస్ట్ క్లాసిక్‌లో ఆమె తన US ఓపెన్ సీరీస్ మొదలు పెట్టింది; అక్కడ ఆమెకు వైల్డ్ కార్డ్ లభించింది. ఆమె మొదటి రౌండ్‌లో అనుభవజ్ఞురాలైన కిమికో డేట్ క్రుమ్న్‌తో తలపడింది. సఫీనా జపాన్‌కు చెందిన అనుభవజ్ఞురాలితో మళ్ళీ మూడు సెట్‌లలో ఓడిపోయింది, ఈ సారి 4-6, 7-6 (0), 6-2 తో ఓడింది.
కాలిఫోర్నియాలోని, సాన్ డియేగోలో, 2010 మెర్క్యూరి ఇన్సురన్స్ ఓపెన్‌లో సఫీనా అలోనా బోండారెంకోను 6-1, 7-6 (2) తో ఓడించి, తన 6 మాచుల ఓటమి ప్రవాహానికి అడ్డుకట్ట వేసింది. ఆ తర్వాత రెండో రౌండ్‌లో అగ్నీజ్కా రాడ్వాన్స్కా చేతిలో ఓటమి పాలయ్యింది.
సఫీనా యొక్క తరువాతి టోర్నమెంట్ సిన్సినాటిలో ఓహియోలోని, వెస్టర్న్ & సదెర్న్ ఫినాన్షియల్ గ్రూప్ మాస్టర్స్ మరియు విమెన్స్ ఓపెన్. ఆమె మొదటి ప్రత్యర్థి ఇటలీకి చెందిన రాబర్టా విన్సి. ఆమెను అతికష్టం మీద డబుల్ ఫాల్ట్లతో కూడిన మాచ్‌లో 7-5, 6-4 తో ఓడించింది. రెండవ రౌండ్‌లో, ఆమె ప్రత్యర్థి కిం క్లైస్తర్స్. వింబుల్‌డన్ తరువాతి తొలి మాచ్ ఆడిన కింను గత సంవత్సరం సఫీనా ఓడించింది. ఈసారి సఫీనా 7-5, 6-4 తో ఓడిపోయింది. 2009 నుండి తన పాయింట్స్‌ను రక్షించుకోవటంలో విఫలమవుతుండడం వల్ల, ఈ మధ్య ఆమె రాంకింగ్ ప్రపంచ నంబర్ 35 నుండి ప్రపంచ నంబర్ 70కి పడిపోయింది. కానీ మాంట్రియాల్‌లోని రోజర్స్ కప్ టూర్‌లో ఆమె తిరిగి శ్రేష్ఠుల జాబితాలో తిరిగి చేరే పోరాటంలో ఉందన్న సంకేతాలు చూపించింది. ఆమె ప్రపంచ నంబర్ 36 ఆండ్రియా పెట్‌కోవిచ్‌ను 6-3, 6-3 తో, ప్రపంచ నంబర్ 21 నాడియా పెట్రోవాను 7-5, 4-6, 6-4 తో ఓడించి మూడో రౌండ్‌లో ప్రవేశించింది, అక్కడ ఆమె 6వ సీడ్ ఫ్రాంకెస్కా షియావోన్ చేతిలో 6-4, 6-3 తో పరాజయం పాలయ్యింది. న్యూ హేవెన్‌లో 2010 పైలట్ పెన్ టెన్నిస్‌లో ఇటాలియన్‌ను మొదటి రౌండ్‌లో ఓడించి సఫీనా పగ తీర్చుకుంది, కానీ క్వార్టర్ ఫైనల్స్‌లో మారియా కిరిలెంకో చేతిలో ఓడిపోయింది. 2010 US ఓపెన్లో, సఫీనా, ఈ మధ్యనే న్యూ హేవెన్‌లో ఓడించిన స్లొవాకియాకు చెందిన డానియేలా హంటుచోవా చేత మొదటి రౌండ్‌లోనే 6-3, 6-4 తో ఓడిపోయి నిష్క్రమించాల్సి వచ్చింది.
2001 జూనియర్ గాళ్స్ వింబుల్డన్ లో ద్వితీయ స్థానం 2008 WTA మోస్ట్ ఇమ్ప్రోవ్ద్ ప్లేయర్ అఫ్ ది ఇయర్ రుష్యాన్ కప్ అవార్డ్స్ బ్రేక్త్రూ అఫ్ ది ఇయర్ US ఓపెన్ సిరీస్ 2009 రష్యాన్ కప్ అవార్డ్స్ అచీవ్మెంట్ అఫ్ ది ఇయర్
అస్పష్టత మరియు రెండుసార్లు లెక్కింపును నివారించేందుకు, టోర్నమెంట్‌కు ఒకసారి లేదా టోర్నమెంట్‌లో క్రీడాకారుల పాత్ర ముగిసిన తరువాత ఈ పట్టికను తాజా పరుస్తారు. ప్రస్తుతం ఈ టేబుల్ 2010 Internazionali BNL d'Italia ద్వారా ఉంది, ఇది మే 8, 2010న ముగిసింది.
సంవత్సరంగ్రాండ్ స్లామ్ సింగిల్స్ టైటిల్స్WTA సింగిల్స్ టైటిల్స్మొత్తం సింగిల్స్ టైటిల్స్ఆదాయాలుధన జాబితా ర్యాంకు2001-0201120030112004000200502220060002007011200804420090332010*000వృత్తి01212
ప్రపంచంలో పదవ స్థానంలో లేదా దాని కంటే ఎక్కువ లేదా తక్కువ స్థానంలో ఉన్న నిర్దిష్ట ఆటగాళ్ళతో సఫినా యొక్క గెలుపు-ఓటమి రికార్డు ఈ క్రింది విధంగా ఉంది:[83]
ప్రరంచంలో మొదటి స్థానం పొందిన ఆటగాళ్ళ పేర్లు బోల్డ్ ఫేస్ లో ఉన్నాయి.
on Twitter at the Women's Tennis Association at the International Tennis Federation on IMDb
వర్గం:1986 జననాలు వర్గం:రష్యన్ మహిళా టెన్నిస్ క్రీడాకారులు వర్గం:జీవిస్తున్న ప్రజలు వర్గం:మాస్కో నుండి వచ్చిన ప్రజలు వర్గం:రష్యన్ ముస్లింలు వర్గం:టాటర్ ప్రజలు వర్గం:టర్కిక్ ప్రజలు వర్గం:టాటర్ అంశాలు వర్గం:రష్యన్ టాటర్ ప్రజలు వర్గం:రష్యా యొక్క ఒలింపిక్ టెన్నిస్ ఆటగాళ్ళు వర్గం:2008 వేసవి ఒలింపిక్స్‌లో టెన్నిస్ క్రీడాకారులు వర్గం:రష్యా యొక్క ఒలింపిక్ వెండి పతకాల విజేతలు వర్గం:ప్రపంచ నెంబర్‌వన్ టెన్నిస్ ఆటగాళ్లు వర్గం:వింబుల్డన్ క్రీడాకారులు